
ZEMES STARPGABALA TĒRVETES IELĀ 106A, JELGAVĀ
ATSAVINĀŠANAS UZSĀKŠANA UN IZSOLES NOTEIKUMU APSTIPRINĀŠANA

Atklāti balsojot: PAR – 15 (M.Buškevics, M.Daģis, U.Dūmiņš, M.Galkins, I.Konutis, V.Kudrjavceva, G.Kurlovičs, A.Pagors, A.Rāviņš, A.Rublis, R.Šlegelmilhs, M.Štāls, V.Švāns, K.Vaivods, R.Vectirāne), PRET – nav, ATTURAS – nav,
Saņemts SIA “ET auto” (reģistrācijas Nr. 43603082432, turpmāk - Iesniedzējs) iesniegums, kurā lūdz atsavināt Jelgavas valstspilsētas pašvaldībai piederošo zemes vienību Tērvetes ielā 106A, Jelgavā, kura piegul Iesniedzējam piederošajai zemes vienībai Tērvetes ielā 104A, Jelgavā.
Zemes vienība 9450 m2 platībā ar kadastra apzīmējumu 09000190437 Tērvetes ielā 106A, Jelgavā ir ierakstīta Zemgales rajona tiesas Jelgavas pilsētas zemesgrāmatas nodalījumā Nr. 100000948705 ar kadastra Nr. 09000190437 uz Jelgavas valstspilsētas pašvaldības vārda un ir starpgabals starp Iesniedzējam piederošām zemes vienībām Tērvetes ielā 104A un Tērvetes ielā 104B, fiziskām personām piederošu zemes vienību Tērvetes ielā 106, Latvijas valstij piederošu zemes vienību Tērvetes ielā 112. 
[bookmark: _Hlk181884245]Saskaņā ar Jelgavas pilsētas teritorijas plānojumu 2009.-2021. gadam (apstiprināts ar Jelgavas pilsētas domes 2017. gada 23. novembra lēmumu Nr. 13/2), zemes vienības Tērvetes ielā 106A, Jelgavā atļautā izmantošana ir dabas pamatnes teritorija un zemes vienību šķērso dzelzceļa drošības un ekspluatācijas aizsargjoslas. 
Saskaņā ar Jelgavas valstspilsētas pašvaldības domes 2024. gada 25. jūlija lēmumu Nr. 8/29 “Starpgabala statusa noteikšana zemes vienībām” zemes vienībai Tērvetes ielā 106A, Jelgavā ir noteikts zemes starpgabala statuss. Zemes starpgabals nav izmantojams patstāvīgi funkcionējošas apbūves veidošanai, nav iespējama tā  atsevišķa saimnieciska izmantošana un tas ir pievienojams kādam no blakus esošajiem nekustamajiem īpašumiem.
Atsavināšanas likuma 3. panta pirmās daļas 1. punktā noteikts, ka publiskas personas nekustamo īpašumu var atsavināt, pārdodot to izsolē ar pretendentu atlasi, t.i. starp zemes starpgabalam Tērvetes ielā 106A, Jelgavā piegulošo šādu zemes vienību īpašniekiem: 
1) [bookmark: _Hlk181884424]Tērvetes iela 104A, Jelgava, kadastra Nr. 09000190428;
2) Tērvetes iela 104B, Jelgava, kadastra Nr. 09000190575;
3) Tērvetes iela 106, Jelgava, kadastra Nr. 09000190418;
4) Tērvetes iela 112, Jelgava, kadastra Nr. 09000190480.
Saskaņā ar Atsavināšanas likuma 8. panta nosacījumiem, atsavināšanai paredzētā nekustamā īpašuma novērtēšanu organizē un mantas nosacīto cenu apstiprina pašvaldības institūcija, novērtēšanai pieaicinot sertificētu vērtētāju.   
	Nekustamā īpašuma vērtētājs Ģirts Kļaviņš (Latvijas īpašumu vērtētāju asociācijas īpašumu vērtētāja profesionālās kvalifikācijas sertifikāts nekustamā īpašuma vērtēšanai Nr. 88, derīgs līdz 2030. gada 21. jūnijam) novērtēja zemes starpgabalu Tērvetes ielā 106A, Jelgavā un noteica tās tirgus vērtību 5000,00 euro (pieci tūkstoši euro).
Nekustamā īpašuma Valsts kadastra informācijas sistēmā zemes starpgabala Tērvetes ielā 106A, Jelgavā universālā kadastrālā vērtība ir noteikta 36855,00 euro (trīsdesmit seši tūkstoši astoņi simti piecdesmit pieci euro).
Atsavināšanas likuma 36. panta trešā daļa nosaka, ka pārdodot publiskas personas nekustamo īpašumu uz nomaksu, nomaksas termiņš nedrīkst būt lielāks par pieciem gadiem. Par atlikto maksājumu pircējs maksā sešus procentus gadā no vēl nesamaksātās pirkuma maksas daļas un par pirkuma līgumā noteikto maksājumu termiņu kavējumiem - nokavējuma procentus 0,1 procenta apmērā no kavētās maksājuma summas par katru kavējuma dienu. 
Jelgavas valstspilsētas pašvaldības īpašuma atsavināšanas komisija 2026. gada 14. jūlijā noteica zemes starpgabala Tērvetes ielā 106A, Jelgavā nosacīto cenu 36855,00 euro (trīsdesmit seši tūkstoši astoņi simti piecdesmit pieci euro), izsoles soli 500,00 euro (pieci simti euro), nodrošinājumu 3685,00 euro (trīs tūkstoši seši simti astoņdesmit pieci euro) un nomaksas termiņu – 5 gadus.
Saskaņā ar Pašvaldību likuma 10. panta pirmās daļas 16. punktu, Publiskas personas mantas atsavināšanas likuma 3. panta pirmās daļas 1. punktu, 8. pantu, 15. pantu, 36. panta trešo daļu un Jelgavas valstspilsētas pašvaldības īpašuma atsavināšanas komisijas 2026. gada 14. jūlija lēmumu Nr. 5/2 “Zemes starpgabala Tērvetes ielā 106A, Jelgavā atsavināšana”, 

JELGAVAS VALSTSPILSĒTAS PAŠVALDĪBAS DOME NOLEMJ:
1. Atsavināt Jelgavas valstspilsētas pašvaldībai piederošo zemes starpgabalu Tērvetes ielā 106A, Jelgavā (kadastra numurs 09000190437, kadastra apzīmējums 09000190437, platība 9450 m2), pārdodot to elektroniskā izsolē ar augšupejošu soli un pretendentu atlasi starp starpgabalam piegulošo zemes vienību īpašniekiem.
2. Noteikt zemes starpgabala Tērvetes ielā 106A, Jelgavā pārdošanas nosacīto cenu (izsoles sākumcenu) 36855,00 euro (trīsdesmit seši tūkstoši astoņi simti piecdesmit pieci euro), izsoles soli 500,00 euro (pieci simti euro), nodrošinājumu 3685,00 euro (trīs tūkstoši seši simti astoņdesmit pieci euro) un nomaksas termiņu – 5 gadus.
3. Apstiprināt zemes starpgabala Tērvetes ielā 106A, Jelgavā, izsoles noteikumus (pielikumā).
4. Jelgavas valstspilsētas pašvaldības Izsoles komisijai rīkot zemes starpgabala Tērvetes ielā 106A, Jelgavā, izsoli normatīvajos aktos noteiktajā kārtībā.

